Bar Lola 2 és un TFG de la Universitat Pompeu Fabra que, com a llargmetratge, mostra el recorregut de tres joves alienats que pretenen observar els OVNIS de Montserrat al llarg d'un sol dia. Pretenen seguir la comitiva del senyor Bofill (basada en l'associació real) però en perdre-la, hauran de seguir el camí pel seu propi compte.\nEstructuralment, es pretén evadir l'estructura clàssica i centrar-se més en la coralitat dels personatges (com a "Dazed and Confused"). Bar Lola 2 és una tragicomèdia però no centrada en gags sinó en situacions/personatges incòmodes i surrealistes amb una tonalitat similar a "Espíritu Sagrado" però també bevent de l'ambient esotèric i psicodèlic que envolta la mítica montanya.\nLa ideologia vital que pretenem transmetre amb el llargmetratge, la motivació darrere aquest projecte, és la intenció d’evadir i fugir de la rutina, l’evasió general de la realitat que desitja la nostra generació. En aquest cas es representa de forma exagerada amb la recerca dels OVNIS i tot l'imaginari que els envolta. Al mateix temps es pretén mostrar que aquesta evasió no pot ser mai íntegrament possible, excepte el cas en què els OVNIS realment existeixin...\nL'equip es troba conformat per en Roger de Riba, en Noah Pradas i l'Enric To, tres estudiants de quart de Comunicació d'Audiovisuals a l'UPF. Prèviament ja haviem treballat junts en el curtmetratge Las primeras noches Per tal de completar el gran repte que suposa Bar Lola 2 s'ha comptat amb l'assessorament de la Carloina Sourdis com a tutora del projecte, les professionals Clara Roquet i Celia Rico pel que fa a la supervisió del guió i finalment en Sergi Moreno pel que fa a la producció.\nLa meta que pretenem acomplir servirà per sustentar el rodatge d'un primer fragment (d'uns vint minuts) del llargmetratge que serà Bar Lola 2. Un 40% de les despeses anirà destinat a transports, dietes i altres despes del rodatge. Un altre 30% anirà destinat a les localitzacions. Un 10% anirà destinat a despeses d'art i finalment el 10% restant va destinat als costos de Verkami i altres despeses de gestió extres que puguin sorgir.\nActualment, l'equip es troba en la fase de preproducció. Al llarg del mes d'abril es llençarà la campanya de Verkami s'acabarà de tancar el càsting i també les localitzacions definitives on es rodarà.\nEl mes de maig se centrarà a acabar de finalitzar el guió de forma definitiva i fer assajos amb l'equip\nLa resta de juny i el juliol es destinarà a muntar tot aquest fragment inicial del projecte pel qual les recompenses als mecenes s'obtindran el setembre del 2022 aproximadament.\nRoger de Riba Mayoral\nnoah com no em donis la samarreta te rajo\nEndavant i x molts èxits! 💪🏻💪🏻💪🏻


S’obren les preinscripcions a les EOI\nbarcelonesjove.net – Aquesta setmana s’ha obert el període de preinscripció a les diferents Escoles Oficials d’Idiomes del Barcelonès. Encara que el tràmit es pot realitzar en totes elles tant a través d’internet com presencialment, algunes EOI requereixen que s’agafi un número abans. L’oferta és molt àmplia quant a idiomes, però també pel que fa a horaris, de manera que és fàcil trobar algun curs que s’adapti a les nostres necessitats.\nLes EOI són centres públics d’ensenyament d’idiomes, que imparteixen la seva formació en règim oficial – presencial o a distància – o lliure. Els estudis de la majoria de llengües s’estructuren en cinc cursos d’una durada de 130 hores cadascun. La finalitat del pla d’estudis de l’EOI és capacitar l’alumnat en l’ús efectiu de l’idioma com a vehicle de comunicació i, en aquest sentit, els centre estan dotats de diferents serveis que serveixen de suport a les lliçons.\nEn total, existeixen vuit escoles a la comarca: cinc a Barcelona, una a Badalona, una a Santa Coloma i una altra a l’Hospitalet. L’EOI Barcelona – Drassanes és el que imparteix més idiomes, en concret, alemany, anglès, àrab, català, coreà, espanyol per a estrangrs, èuscar, francès, grec, italià, japonès, neerlandès, portuguès, rus i xinès. També a Barcelona, trobem l’EOI Vall d’Hebron, on s’imparteixen alemany, anglès, català, espanyol per a estrangers i francès, l’EOI Sant Gervasi, on s’imparteixen alemany i anglès, l’EOI La Pau, on s’imparteixen alemany, anglès i francès i l’EOI Sants, on s’imparteixen anglès i francès.\nD’altra banda, l’EOI de l’Hospitalet de Llobregat imparteix classes d’alemany, anglès, català, francès i italià, l’EOI de Sant Coloma d’alemany, anglès, català i francès i, per últim, l’ EOI de Badalona imparteix classes d’alemany, anglès i francès. Si vols informació general o d’altres EOI de Catalunya , consulta aquest web.\nhttps://www.santako.com/preinscripcions-a-la-eoi/ 2014-04-14T14:57:27+02:00 adminGeneralcentre,EOI,Escoles Oficials,general,que,Sant Coloma,Santa ColomaS'obren les preinscripcions a les EOIbarcelonesjove.net - Aquesta setmana s'ha obert el període de preinscripció a les diferents Escoles Oficials d'Idiomes del Barcelonès. Encara que el tràmit es pot realitzar en totes elles tant a través d'internet com presencialment, algunes EOI requereixen que s'agafi un número abans. L'oferta és...admin webmaster@santako.comAdministratorSantako.com\ncentre, EOI, Escoles Oficials, general, que, Sant Coloma, Santa Coloma


\tKhuab | CIRURGIA NO INVASIVA\nEl progrés tecnològic està revolucionant dia rere dia les capacitats diagnòstiques i terapèutiques de la medicina convencional. En l’àmbit quirúrgic, per exemple, les noves tècniques mínimament invasives permeten evitar importants efectes adversos o complicacions associades a les intervencions de cirurgia tradicional.\nSom experts en l’ablació tumoral per ultrasons d’alta intensitat (FUS-HIFU), una tècnica no invasiva que permet destruir tan lesions primàries com metastàsiques de determinats tumors mitjançant un feix d’ultrasons dirigit i controlat per imatge. Amb aquesta tècnica podem fer un tractament adjuvant capdavanter i pioner a nivell mundial en pacients que no són candidats a la cirurgia convencional tant per la localització del tumor com per les condicions clíniques del pacient. L’avantatge més important d’aquest procediments és l’excel.lent tolerància i el baix risc de complicacions en comparació amb la cirurgia convencional, el que permet una ràpida recuperació dels pacients.\nHIPERTERMIA PULSADA GUIADA PER FUS-HIFU\nMitjançant impulsos de sonicació a baixa intensitat s’aconsegueixen temperatures de 40-45º a la zona tumoral. Al mateix temps, els pulsos ultrasònics provoquen la ruptura de la fibrosi intratumoral. L’objectiu d’aquest tractament és aconseguir una major penetrabilitat i biodisponibilitat dels fàrmacs antitumorals (quimioteràpies) al teixit malalt, i és per això que s’ha de realitzar de forma concomitant o subsegüent al tractament quimio/radioteràpic que segueix el pacient.


Fil al punt: 2012\nNOVEDÓS PAVIMENT VINÍLIC\nEl nou paviment vinílic que posam a la vostra disposició, ens ofereix una manera molt pràctica i senzilla de redecorar qualsevol espai, dotant-lo d'una personalitat diferent, còmoda i moderna.\nÉs una material molt resistent i de molt fàcil instal·lació, ja que no necessita cap tipus d'adhesiu, ni ferrament per a la seva col·locació.\nÉs un material recomenat per a:\n-Escoletes i parcs infantils. Disposam d'una àmplia gamma de colors, i fins i tot s'hi poden serigrafiar números, lletres o qualsevol dibuix, logotip...\n-Bars i restaurants. També tenim imitació parquet.\n-Muntatge d'events esporàdics, gràcies a la facilitat del seu muntatge, desmuntatge i transport.\n-Sales de fitness o gimnàs.\nPublicat per Fil al punt a 6:47 1 comentari:


Sortir en família: Valls del Comapedrosa - Andorra\nValls del Comapedrosa - Andorra\nA la parròquia de La Massana, trobem el Parc Natural de les Valls del Comapedrosa. Hi trobem un gran nombre de rutes de senderisme i refugis. Si us acosteu al Centre d'Interpretació del Comapedrosa, a la carretera d'Arinsal, 5, una noia maquíssima us indicará totes les opcions que ofereix la zona.\nEns vam decantar per fer el Circuit Interpretatiu del Comapedrosa, fàcil, 1,2km, 90m de desnivell i un joc!\nLa noia del Centre ens va donar el futlletó i ens va explicar el joc. En el circuit hi ha amagades 6 fites "tresors", que amaguen un enigma. Aquests "tresors" son petits pots de plàstic que contenen una frase que s'ha d'apuntar al full. Amb l'enigma completat tornes al centre i donen un detall als nens. Ideal per motivar la canalla!\nAl final de la carretera d'Arinsal trobem un pàrquing i una altra caseta d'informació. Passem el túnel i hi ha un altre pàrquing a ma dreta. Es millor aparcar en aquest segon pàrquing perquè dins el túnel no hi ha vorera i és incòmode passar-hi amb la canalla.\nEl circuit comença una mica més amunt del pàrquing, seguint per la carretera, darrere el Berenador del riu Pollós. Només a la entrada del camí hi ha una graella per fer barbacoa, unes taules de pícnic i una font d'aigua potable, fresca i boníssima. També hi trobem un pont sobre el riu, amb accessos fàcils a l'aigua però deixem la remullada per quan haguem acabat la ruta.\nL'inici del camí es bastant tortuós, no es pot fer amb carretó, però sí amb motxilla. Ressegueix la llera del riu Pollós enmig d'un bosc tancat d'avellaners i pins. Hi ha varis punts d'accés fàcil al riu. Un cop creuem el segon pont per sobre el riu, el camí s'eixampla i la canalla pot caminar lliure (sense anar de la mà) i sense perills, buscant els tresors! Una mica més enllà es baixa per un tros de pista d'esquí de Vallnord. Després el camí torna a entrar al bosc i acaba aprop del pàrquing on hem deixat el cotxe. Abans d'arribar hi ha un prat amb una zona d'ombra ideal per dinar els entrepans que portem i reposar una mica.\nAbans d'agafar el cotxe de tornada ens podem acostar a l'inici del camí per reomplir les cantimplores i remullar-nos al riu.\nEl circuit, sense parades, amb una hora es fà bé. Parant a dinar, entretenint-nos amb els tresors i amb remullada final, fem tot el matí de muntanya sense presses i gaudint el bosc, la natura i els seus encants, que ja és el que buscàvem.\nen d’agost 03, 2018\nEtiquetas: Andorra, les Valls del Comapedrosa, sortirambnens, sortirenfamilia\nM.Teresa Pardo 12 d’agost de 2018, a les 4:54\nFet aquest matí, molt fàcil i molt maco.\nsortirenfamilia 12 d’agost de 2018, a les 6:21\nQue be! 👏👏


40 capellans i religiosos del bisbat de Solsona han subscrit la Declaració a favor del Referèndum | Nació Solsona\n40 capellans i religiosos del bisbat de Solsona han subscrit la Declaració a favor del Referèndum\nRedacció , Solsonès | Actualitzat el 27/09/2017 a les 16:15h\nArxivat a: Societat, Església, capellans\nJa són més de 400 capellans i diaques dels deu bisbats catalans i de congregacions religioses que han fet pública una declaració defensant la celebració del referèndum de l'1 d'octubre. Aquest és el primer suport explícit a l'1-O procedent del món eclesiàstic, tot i que hi ha hagut altres declaracions de suport al dret a decidir i a les institucions catalanes després dels esdeveniments dels darrers dies.\nDel Bisbat de Solsona, en són 36 capellans i quatre religiosos del Miracle, gairebé un 45% del clergat solsoní.\nDeclaració sobre el Referèndum d’Autodeterminació convocat pel Govern de Catalunya\nCapellans signants del Bisbat de Solsona a 27 de setembre de 2017\nMn. Ramon Alsina i Santandreu, bisbat de Solsona\nMn. Jaume Ballarà i Alsina, bisbat de Solsona\nMn. Ramon Barniol i Roca, bisbat de Solsona\nMn. Enric Bartrina i Corominas, bisbat de Solsona\nMn. Alfons Busto España, bisbat de Solsona\nMn. Tomàs Calvo i Talaverano, bisbat de Solsona\nMn. Joan Camps i Tomàs, bisbat de Solsona\nMn. Climent Capdevila i Riu, bisbat de Solsona\nMn. Joan Casals i Cubinsà, bisbat de Solsona\nMn. Florenci Cases Miramunt., bisbat de Solsona.\nP. Jordi Castanyer i Bachs, monjo de Montserrat\nMn. Xavier Castelló i Baille, bisbat de Solsona\nMn. Gaspar Comellas i Lladó, bisbat de Solsona\nMn. Miquel Farràs i Farràs. bisbat de Solsona\nMn. Ramon Florensa i Gaya, bisbat de Solsona\nMn. Climent Forner i Escobet, bisbat de Solsona\nMn. Antoni Guixé i Vila, bisbat de Solsona\nMn. Joan Lladó i Vilaseca, bisbat de Solsona\nMn. Marc Majà i Guiu, de bisbat de Solsona\nMn. Fermí Mantec i Rodríguez, bisbat de Solsona\nMn. Ignasi Montraveta i Cinc, bisbat de Solsona\nP. Xavier Morell i Sauch, monjo de Montserrat\nMn. Jordi Orobitg i Huguet, bisbat de Solsona\nP. Xavier Poch i Ferrer, monjo de Montserrat\nMn. Lluís Prat i Sabata, bisbat de Solsona\nMn. Carles Pubill i Gamisans, bisbat de Solsona\nMn. Antoni Quesada i Rodríguez. bisbat de Solsona\nMn. Eduard Ribera i Jovell, bisbat Solsona\nP. Ramon Ribera i Mariné, monjo de Montserrat\nMn. Jaume Sala i Cortada, bisbat de Solsona,\nMn. Josep Mª Sancliments i Torres, bisbat de Solsona\nMn. Josep Santamaria i Rovira, bisbat de Solsona\nMn. Josep Torres i Segura, bisbat de Solsona\nMn. Abel Trulls i Noguera, bisbat de Solsona.\nMn. Josep Tuneu i Torres, bisbat de Solsona\nMn. Josep Vila i Boixader, bisbat de Solsona\nMn. Josep Ma Vila i Gangolells, bisbat de Solsona\nMn. Joan Viladot i Riera, bisbat de Solsona\nMn. Camil Viladrich i Casas, bisbat de Solsona\nMn. Jaume Vilardell i Torregasa, bisbat de Solsona\nAnònim, 27/09/2017 a les 19:26\nRespecto opinió de tot hom però crec que els preveres no haurien de pendre partit per ningú. Si de cas a la que es deuen jesucrist, ell va predicar que tots el homes som iguals de van del Senyor. Si prenen partit per uns discriminen als altres. És com el Bisbe que hara per guanyar-se els que el van assetjar diu que tocarà les campanes el dia 1 O per aixó te temps però ha deixat als feligresos de Sant Just sense misa per manca de capellans. Porta bon camí per fer-ne més. Val més religió sense capellans que capellans sense religió.\nCapellans amb temps per tot menys\nRamon p, 28/09/2017 a les 06:37\nBé.. han de quedar be amb aquells que els poden perjudicar pensant-se que els guanyaran i respallant-los. Total.. aquells que passem d'aquest tema no els hi buscarem cap problema.\nLlegint alguns noms d'aquesta llista m'adono que hi han alguns capellans que valdria més que posessin cura i atenció a les seves pobres i migrades parroquies.\nFa temps que per alguns d'ells la vida religiosa no és més que dedicar-se a multitut d'activitats que no tenen res a veure directament amb la feina que es van comprometre.\nAixí anem.. així va l'església..\nNo es d'extranyar el resultat que obtenen de les seves activitats. A veure quans feligresos guanyeu a partir de dilluns quan serem Republica.\nBé la CUP ja ha anunciat que a partir d'aquesta nova republica el pas 1 es asfixiar i fer desapareixer l'esglesia catalana.\nAlba Estany, 28/09/2017 a les 07:47\nMare de deu,el que fan per tenir clientela.Xavier espero que siguis tu qui toca les campanes.Al que corrige las faltas.SALUT...\nAnònim, 28/09/2017 a les 07:53\nMolt bé. Jo crec que els capellans, igual que tothom, tenen els seus propis ideals i tenen tot el dret a manifestar-se a favor d'uns o altres. Aquest que els retreu la feina que tenen a les seves parròquies va una mica desencaminat. Tots en tenim. de feina, i no per això hem de deixar de defensar el nostre País i, molt menys, opinar sobre els nostres drets i la nostra llibertat. Només faltaria! El meu reconeixement a tots els que es "mullen" pel seu poble, siguin cristians, catòlics, laics, capellans o el què vulguin ser.\nQui tocara campanes\nRamon p, 28/09/2017 a les 10:05\nAlba estany no.. el Xavier no tocarà les campanes.\nLi faltarà temps per anar-hi el jefe de les campanes per fer-li la pilota i així quedar bé amb ANC i amb el bisbe i de pas fer-nos demostració de les seves grans i variades habilitats solsonines\nAquí tothom mira pels seus interesos\nAlba estany, 28/09/2017 a les 17:01\nLa pela es la pela.totalment d'acord....\nAnònim, 28/09/2017 a les 18:15\nEl 45% del clergat solsoní. És molt curiós perquè coincideix aproximadament amb el que van treure JxS i la CUP en les eleccions que en deien plebiscitàries. A part d'això... veure com els capellans trabucaires prenen partit per una part (la petita) dels seus feligresos contra l'altra. Quedaran ben sols: els evangelistes els van prenent la gent senzilla i de "poca" categoria (el poble de baix)\nMolt cor i poc cap\nAnònim, 29/09/2017 a les 18:19\nVolen que manin els seus enemics més acarnissats. Viure per veure-ho. Han perdut l'oremus i mai més ben dit.


Bitcóin, Brexit, tarifa eléctrica, COVID y cambio climático: ¿podemos con todo? - Xarxa de Becaris "la Caixa"\nEn un moment en què la pandèmia de la COVID-19 comença a amainar, sorgeixen vells i nous reptes en l’agenda econòmica i política. El canvi climàtic ha reprès amb força el protagonisme i el tauler geopolític continua en tensió per l’efecte del Brexit i altres discordances internacionals. Mentrestant, ens endinsem en un conflicte energètic sense precedents al mateix temps que les criptomonedes i altres noves economies ens proposen canviar les regles del joc.\nAquests temes van ser el focus de la trobada virtual d’octubre dels becaris de la Fundació ”la Caixa”, en què van participar 12 experts del sector per debatre sobre aquests reptes i proposar algunes solucions, a més de fer-nos algunes recomanacions per mantenir-nos informats.\nD’esquerra a dreta, de dalt a baix: Francisco Hernández Fernández, Agustín Sánchez-Arcilla Rosanas, Laura Cordero Herrera, Gerard Martín Escofet, José Miguel Pulido Villaverde, Christoph Semken, Samir Kadiri Díaz, Juan Llavador Peralt, Roy William Cobby Avaria, Alberto Gimeno Sanz, Antonio Barroso Villaescusa i Emilia Jordi, Diana Molina i Ainhoa Martín del Programa de Beques de la Fundació ”la Caixa”.\nEl canvi climàtic, a l’ull de l’huracà\nJosé Miguel Pulido, president de l’Associació de Becaris de la Fundació ”la Caixa”, va obrir la trobada apuntant temes per debatre: aquests reptes són resultat de decisions ciutadanes o han estat orquestrats per governs o per altres organismes? Hem après alguna cosa de la pandèmia per donar resposta a una altra gran crisi global, la climàtica?\nAmb els efectes econòmics derivats del canvi climàtic es va iniciar el debat, ja que tots els becaris coincidien en la idea que és el repte més gran que afronten els sistemes financers del món. I sí, en podem aprendre, de la resposta a la pandèmia. “Al començament va seguir el patró de crisis anteriors: els bancs centrals van reaccionar per protegir el sistema financer. Però després hi va haver molta més diversitat en les apostes de diversos països. Es van qüestionar el que fins ara eren temes tabú en la gestió econòmica”, comentava Roy Cobby, estudiant de doctorat al King’s College London i editor a Data & Policy al Cambridge University Press. Entre aquestes respostes destaca, per exemple, la intervenció en la producció de vacunes als Estats Units, on es va forçar competidors comercials a treballar conjuntament. I, arreu del món, les restriccions de moviment.\nEl canvi climàtic, no obstant, comporta un repte afegit, explicava Antonio Barroso, manager director a la consultora Teneo: “el problema principal és la inconsistència intertemporal entre els costos a curt termini d’adoptar mesures contra el canvi climàtic i els beneficis que té a llarg termini”. La solució per impulsar la presa de decisions en governs i altres organismes internacionals passa per “alinear incentius per prendre mesures contra el canvi climàtic, i combinar els principis democràtics perquè es prenguin les decisions necessàries”, segons Alberto Gimeno, estudiant d’un màster d’administració i direcció d’empreses a la London Business School.\nLa creixent preocupació ciutadana pel canvi climàtic és un aliat per a aquestes polítiques més verdes, apuntava Juan Llavador, estudiant de doctorat a la Universitat d’Estocolm: “hi està havent un canvi de paradigma en què els votants demanen aquestes polítiques”. De fet, l’abast dels reptes econòmics i socials és tan gran que requereix respostes conjuntes: “una demanda política estable, amb molta gent que demani aquest canvi i accepti el cost que té”, en paraules de Christoph Semken, que fa el doctorat a la Universitat Pompeu Fabra.\nPot semblar una missió impossible, però Roy Cobby recordava altres moments històrics en què la resposta va ser global i ràpida: “després de la Segona Guerra Mundial, els països amb el Pla Marshall van tenir una transformació brutal de les economies en molt poc temps. Aquella transformació va ser molt més dramàtica del que ens cal per canviar a un tipus de vida més sostenible”.\nDe les polítiques energètiques, a les polítiques actives i les noves economies\nLa crisi energètica a Europa va ser un altre dels temes estrella, ja que es preveu que empitjori els anys vinents i que, a més, es traslladi a altres punts del planeta. Samir Kadir, economista a l’empresa Hydro-Québec, va ser molt clar: “l’energia s’encarirà moltíssim, si no es desenvolupen mètodes d’emmagatzematge amb un cost competitiu. Fins aleshores la guerra energètica continuarà i Europa no està preparada. Ni té independència energètica ni els organismes reguladors tenen un full de ruta per a aquestes situacions”. Sobre aquest últim punt, Francisco Hernández, estudiant de màster en dret internacional al Graduate Institute de Ginebra, va afegir que “el problema és que les decisions es prenen amb regulacions jurídiques antigues que ja no tenen sentit perquè la realitat ha anat canviant”.\nUna vegada més, en països amb sistemes més flexibles potser les solucions arribaran abans. “La política fiscal i monetària europea té velocitats diferents, per això la recuperació a Europa després de la COVID està arribant més tard i serà més dèbil que als Estats Units. Els problemes d’inflació derivats de les cadenes de subministrament estan relacionats amb la feble recuperació de la crisi anterior”, explicava Roy Cobby.\nI si concretem en el nostre país, la situació, segons Antonio Barroso, encara és més crítica: “estem veient les primeres tensions de mà d’obra amb un atur del 16 %. Hi ha països preparats per afrontar aquest repte mitjançant polítiques actives del mercat de treball. No obstant això, qualsevol organització internacional ens diu que a Espanya no som bons en polítiques per formar la gent i combatre l’atur”.\nPotser la resposta passarà per l’eclosió de les noves economies, sobretot gràcies a la tecnologia, encara que poden no ser solucions sostenibles. Laura Cordero, consultora independent en finances inclusives, comentava que “la tecnologia en què es basen les criptomonedes, per exemple, és molt revolucionària a llarg termini. La flexibilitat i traçabilitat que tenen és aplicable a moltes indústries. D’altra banda, però, el consum energètic d’aquestes tecnologies és un repte. A més, hi ha molts governs que miren el bitcoin i altres criptomonedes amb desconfiança i escepticisme. Ja mouen molts diners i caldrà veure si es poden regular i poden esdevenir una alternativa real”. En aquesta direcció, Francisco Hernández apuntava una resposta del banc central al bitcoin que es diu CBDC. “El CBCD és un instrument molt prometedor en termes polítics, jurídics i econòmics perquè proposa una transformació de l’euro físic a la seva forma digital”, ens va explicar.\nLa ciutadania, la peça clau per atacar molts d’aquestes reptes\nDurant tota la conversa, les persones —com a individus i com a col·lectiu— van sorgir una vegada i una altra com a actors imprescindibles dels canvis que s’acosten. I perquè es puguin liderar amb criteri calen millores en la formació econòmica de les persones i processos participatius que les tinguin en compte. Hi ha exemples d’això últim a cabassos, com a l’Agència d’Innovació Sueca, que inclou els ciutadans en la presa de decisions per emprar els fons europeus en la transformació energètica. En altres països, els sindicats amb presència en molts consells empresarials participen en plans de descarbonització i en altres diàlegs sobre polítiques actives i altres estratègies de canvi.\nPerò és important que les noves normatives i l’oferta de consum no agreugin encara més les desigualtats socioeconòmiques. Per això, deia Alberto Gimeno, els consumidors han de tenir una capacitat de decisió real. Per exemple, “si fem obligatori que tothom tingui un cotxe elèctric, les persones que només poden accedir a cotxes de segona mà seran les més damnificades”.\nUna participació activa de la ciutadania comença amb persones ben informades. Per això, els becaris d’aquesta trobada van llançar recomanacions de fons per entendre millor els temes que es van tractar durant aquest debat, i altres d’economia general.\nRoy Cobby a Twitter – Al seu compte a Twitter, aquest becari parla de temes de política econòmica i desenvolupament.\nEn pocas palabras – Sèrie de documentals curts de Netflix de la productora estatunidenca Vox que introdueixen en pocs minuts temes tan complexos com les criptomonedes o el mercat de valors. Al seu canal de YouTube es poden veure altres vídeos semblants.\nWendover productions - Canal de YouTube que analitza en menys de 20 minuts una gran varietat de temes d’àmbit econòmic, geogràfic i polític.\nEleccions franceses - El becari Antonio Barroso recomana seguir els debats polítics i econòmics que tindran lloc l’any vinent per les eleccions a França, ja que acostumen a ser molt il·lustratius dels desacords i reptes polítics, en tractar temes de polítiques públiques.\nNada es gratis - Blog d’economia en castellà, amb contribucions recurrents de diversos becaris de la Fundació ”la Caixa”, que acosta la recerca econòmica al públic general.\nTrade talk podcasts - Podcast en anglès sobre temes d’economia del comerç i política explicats de manera senzilla per a tots els públics.\nChartbooke - Newsletter de l’historiador Adam Tooze amb articles, dades estadístiques, enllaços, recomanacions i més coses sobre economia.\nJoe Weisenthal - Canal de Twitter del coamfitrió del podcast Odd Lots de Bloomberg en què discuteixen sobre modes del mercat.\nJon Sindreu – Els articles que publica al Wall Street Journal, en anglès, tracten sobre els mercats financers i la indústria del transport mundial.\nEl cisne negro - Assaig sobre la teoria del cigne negre, l’impacte i les conseqüències del successos improbables i impredictibles, escrit per Taleb Nassim.\nClimate Crisis and the Global Green New Deal – Llibre de Noam Chomsky i Robert Pollin sobre el Green New Deal, un conjunt de propostes polítiques per ajudar a abordar l’escalfament o global i la crisi financera, en què proporcionen càlculs sobre el petit cost que té fer polítiques més equitatives.\nBanc Internacional de Pagaments – Té diversos informes accessibles sobre temes de criptomonedes.\nOMC - Al web de l’Organització Mundial del Comerç es publiquen notícies en castellà sobre diversos temes del sector.\nOCDE – L’Organització per a la Cooperació i el Desenvolupament Econòmics disposa a la seva pàgina web de dades i anàlisis sobre polítiques econòmiques i socials en diversos sectors.\nUNCTAD - La Conferència de les Nacions Unides sobre Comerç i Desenvolupament i els seus informes anuals també són una bona font que sovint ofereix perspectives més diverses al sector.\nInstitut d’Innovació i Public Purpose – Aquest institut de l’University College London té un canal de YouTube amb xerrades entre les quals s’inclouen temàtiques com el canvi climàtic i les divises.


Finques Callicó - Casa en venda en Centre per 380.000 € - 003158\nCasa en venda a Centre\nREF.: 003158 380.000 €\nSuperficie total 323\tm2\nSuperficie solar 323\tm2\nEmissions 36 Kg CO2/m2 any\nDescripció Casa de poble amb jardí i piscina.\nPreciosa casa de poble consta d´una superfície total de 323m2, construïts 172m2 distribuïts en una sola planta on disposa de tres habitacions dobles, una individual àmplia, un bany complet amb banyera, un lavabo, menjador ampli amb llar de foc, un lavabo, safareig interior, cuina, jardí, terrassa i piscina.\nDisposa d´un pou que està en funcionament.\nCaracterístiques: obté una gran piscina, jardí amb barbacoa per gaudir durant tot l´any, una terrassa amb una pèrgola on descansar, terra de parquet a l´interior, terra de gres a l´exterior, espai per a emmagatzematge a un costat de la casa, calefacció de gas natural, llar de foc interior, vidres dobles, tancaments d´alumini i alarma. Situada a tres minuts caminant al centre de la població, comerços, serveis i de la platja.


Bloc de notes de Josep Romeu: divendres, 5 / de juliol / 2013\nPetició clara, pública i d’abast internacional\nHo deia l’altre dia la dirigent d’ERC Anna Simó: “La petició de Referèndum a l’Estat ha de ser clara, pública, homologable internacionalment i difosa als estaments oficials”. I és que no s’hi val a dir que d’alguna manera ja s’ha informat que hi havia la intenció de celebrar una consulta. Aquesta és una argumentació que sembla estrany que pugui provenir de gent bregada en el món de la política, de la legislació i de l’àmbit jurídic. El que no està escrit i documentat no existeix.\nQuan un Ajuntament, una entitat o qualsevol institució aprova una moció al final dels punts pròpiament de la queixa, de la petició, o de la declaració, s’hi afegeix un darrer apartat en què s’acorda enviar el contingut de l’acord a les instàncies superiors pertinents. Bàsicament perquè en tinguin constància. A ningú se li acut dir que ja se n’assabentaran a través dels mitjans de comunicació. En el nostre cas, a més, aquest formalisme és molt més important perquè som conscients que la petició formal al Govern espanyol no deixa de ser un pas previ, sabedors de la seva resposta, a noves accions que implicaran altres institucions de caràcter internacional. Sembla, doncs, imprescindible que la petició que faci el Govern català per a celebrar la consulta en base a les lleis espanyoles sigui amb tota la formalitat possible i amb tota la publicitat possible; perquè al final encara sortirà un Navarro qualsevol, fent veure que no s’assabenta de la pel·lícula, a dir que ells estan per una consulta pactada. Els ciutadans han de saber què s’ha demanat a Madrid, i quina ha estat la seva resposta, entre altres coses per saber qui és el qui no vol aplicar la legislació vigent que permetria la celebració de la consulta. I sobretot, perquè si la resposta és la presumible, però que també voldríem clara i pública, quedi encara més legitimat fer el següent pas.\nPerò és fonamental que les institucions internacionals tinguin un coneixement formal i explícit de la petició del Govern de Catalaunya, perquè quan l’Estat imposi la seva legalitat des de Catalunya puguem exhibir davant del món la nostra legitimitat. Tantes vegades com ens emmirallem amb Escòcia, i ara resulta incomprensiblement que el Govern de la Generalitat no vulgui seguir el seu model que li ha donat bons resultats i es refia, potser, d’unes habilitats secretes i d’uns plans B que al final no han existit mai.


Es presenta la campanya “Desobeïm” a Tarragona, davant la probable prohibició de la consulta\nAquest matí s’ha presentat a la ciutat la campanya “Desobeïm”, impulsada per un aglomerat d’entitats d’esquerres i independentistes, davant la previsible prohibició els propers dies de la consulta independentista per part del Tribunal Constitucional espanyol. La campanya, que s’impulsarà arreu dels Països Catalans, pretén mobilitzar la ciutadania, posant-la en alerta envers la imminent prohibició i la possibilitat que les institucions catalanes no s’atreveixin a tirar endavant la consulta.\nJosep Maria Martorell, del sindicat COS, ha destacat que la prohibició de la consulta seria un fet tant transcendent per a la política catalana com ho va ser, en el seu moment, la retallada de l’Estatut. Si en aquell moment el conjunt del catalanisme va decidir abandonar la demanda de major autonomia en pro del dret a decidir, ara s’obre un nou cicle en el qual cal avançar cap a un veritable dret d’autodeterminació. “El dret a decidir, que s’invoca tan sovint els últims anys, no contempla l’existència de les nacions, sinó el dret de les institucions actualment existents, tals com la Comunitat Autònoma de Catalunya, que cal recordar que és un marc imposat per l’Estat espanyol i que ni tan sols engloba el conjunt del Principat de Catalunya. El dret d’autodeterminació dels pobles, per contra, és un dels Drets Humans i, per tant, inalienable; el subjecte del qual és la nació com a tal, i no una part de la mateixa. Estem parlant dels Països Catalans. Cap institució estrangera pot negar-nos un dret com aquest”.\nJordi Romeu, de l’organització Endavant – OSAN, ha plantejat la necessitat de la desobediència davant d’aquest nou moment que viu el país. “No només es tracta de la necessitat que la Generalitat desobeeixi les lleis injustes de les institucions espanyoles, es tracta sobretot de la desobediència del conjunt del poble català. Hem de prendre consciència que cap gran conquesta nacional ni social, al llarg dels darrers dos segles, no s’ha aconseguit sense una desobediència del conjunt de la població davant les forces ocupants.” En aquest sentit, la campanya fa una crida a la població i intentarà promoure la desobediència civil per tal de forçar el reconeixement del dret inalienable d’autodeterminació.\nLa campanya vol crear llaços amb totes les entitats que fins avui han lluitat pel dret a decidir i per la celebració del referèndum i, en aquest sentit, defensen que cal crear dinàmiques per a treballar conjuntament. Com a primera acció, la campanya fa una crida a tota la ciutadania a concentrar-se a la Plaça de la Font a les 19:00h el mateix dia que la consulta sigui prohibida. Ja que aquests dies són festes de Sta. Tecla, si la prohibició s’anunciés el mateix dia 23 de setembre, la campanya cridaria a la concentració el següent dimecres 24 a la mateixa hora. Fan una crida a tota la població que ho desitgi, a sumar-se activament a la campanya, cosa que pot fer-se a través de la seva pàgina web (www.desobeim.cat).


Tres professionals anoiencs reben el reconeixement del Col·legi de Metges\nEn la cerimònia, uns 50 professionals van rebre reconeixement\nJosep Maria Bausili, de l'Hospital d'Igualada, Magda Valladares, de l'EAP Igualada Urbà, i Isabel Caballero, del consultori local de Tous, tenen des d'aquesta setmana el Premi a l'Excel·lència Professional. Uns guardons que atorga el Col·legi de Metges de Barcelona en "reconeixement a trajectòries basades en l'honestedat, el compromís, l'altruisme, la integritat, la feina ben feta i l'excel·lència".\nJosep Maria Bausili i Pons, igualadí que ha ocupat des del 1982 el càrrec de Cap de Servei d’Anestesiologia i Reanimació de l'Hospital d'Igualada, va rebre aquesta setmana el Premi a l'Excel·lència Professional. També dues metgesses de l'ICS de l'Anoia han rebut el reconeixement del Col·legi de Metges de Barcelona (COMB) amb aquests guardons. L'acte, presidit per Jaume Padrós, màxim responsable de l'entitat col·legial, va tenir lloc el dimarts. Els altres dos premis eren per a les metgesses Magda Valladares, de l'EAP Igualada Urbà (CAP Anoia), i Isabel Caballero, també directora de l'EAP Anoia Rural (Consultori Local Sant Martí de Tous).\nEn aquesta cerimònia, en total, al conjunt de les comarques de Barcelona, s'han atorgat 50 reconeixements a metges o equips assistencials. Els Premis a l'Excel·lència Professional es concedeixen anualment des de 2004 a criteri dels jurats constituïts per metges i metgesses de reconegut prestigi, i són el reconeixement de la professió mèdica als professionals i equips assistencials que han destacat per una trajectòria exemplar amb un exercici de la màxima qualitat i per l'enaltiment dels valors que configuren el professionalisme mèdic.\nUna víctima en el segon accident mortal a la C-37 en un mes\n1 Un foc a Igualada obliga a evacuar sis persones a l'Hospital per inhalació de fum 2490 lectures\n2 Els Mossos detenen dos individus per robar 20.000 euros a una parella gran, a Igualada 1643 lectures\n3 La campanya #Baltasardeveritat emplaça les cavalcades que no hi hagi reis negres pintats 1551 lectures\n4 Adéu a Rosa Mosella, una històrica del cant a Igualada 1228 lectures\n6 Atropellament mortal d'un igualadí, a l'Eix Transversal 810 lectures\n7 Igualada reformarà la Plaça dels Porcs a partir de la primavera del 2019 771 lectures\n8 La CUP d'Igualada donarà a conèixer la seva candidatura el divendres 14 647 lectures\n9 L'Ajuntament anuncia obres el proper trimestre per enllestir Cal Badia 586 lectures\n10 L'empresa igualadina Indoorwall Climbing Centers organitza l'IronClimber 571 lectures


Amazon: la caixa de sorpreses | Diari Maresme\ndissabte, 17 de d’octubre de 2020\nAmazon: la caixa de sorpreses\nPer Albert Cebrián , a Tecnologies 22 de jul. de 2019\nAmazon està creixent a un ritme acceleradíssim. I quan dic acceleradíssim ho dic perquè sembla no tenir cap mena d’aturador per imaginar i posar en pràctica projectes sorprenents.\nEn primer lloc, s’ha anunciat que en els seus altaveus intel·ligents Echo, s’incorporarà una aplicació que comptarà amb un sensor de respiració capaç de detectar si l’individu ha tingut un atac de cor i, si és així, avisar als serveis mèdics. Però els seus altaveus, a banda d’aquesta utilitat, segueixen evolucionant. Ha aparegut l’Echo Show que incorpora una pantalla per reforçar les consultes amb tota mena d’imatges. I en poc temps ja comptem amb una altra versió millorada: l’Echo Show 5.\nEcho Show 5 té uns altaveus més nítids i incorpora, entre altres millores, una més escaient ergonomia cognitiva per interactuar amb els diferents dispositius de la llar, habilitats per estar presents en la xarxa d’Internet de les Coses. Cal tenir en compte que Amazon està creant nous ginys per interactuar amb els altaveus intel·ligents, com els timbres amb reconeixement facial incorporat. Esperem que aviat puguem donar les ordres en català.\nAmazon vol que llurs Echos estiguin presents a qualsevol racó de la llar. Per aconseguir-ho els ofereix a uns preus molt raonables. Però va més enllà i està investigant un robot autònom capaç d’integrar Echo i de seguir-nos arreu. I no és gens agosarat perquè Amazon ja compta amb els seus robots repartidors que circulen a certs barris de Seattle.\nPerò la companyia encara vol ser més futurista i ja ha anunciat la construcció d’un aeroport exclusiu per gestionar els seus enviaments, el qual està previst que entri en funcionament el 2021. I també ha anunciat la construcció d’una nau espacial, l’anomenat projecte Blue Moon, per arribar a la Lluna i allà descarregar un vehicle tot terreny i uns microsatèl·lits que facilitin una missió tripulada abans del 2024.\nAquesta breu pinzellada que he exposat sobre els plans de futur d’Amazon és tan sols una breu pinzellada perquè quan els objectius s’amaren d’ambició costa abraçar suficientment la totalitat dels projectes.


Pla Setmana Santa: tancament perimetral i toc de queda de 22 a 6 hores\nActualitzada 04/03/2021 a les 18:26\nAcord entre ministeri de Sanitat i les comunitats\n© Imatge d'arxiu d'un control dels Mossos.\nLa Comissió de Salut Pública, en la qual es troben representades totes les comunitats i ciutats autònomes i el Ministeri de Sanitat, ha acordat aquest dijous el tancament perimetral de les comunitats autònomes i la limitació de la mobilitat nocturna de les 22 a les 6 hores amb motiu de la Setmana Santa.\nSegons ha informat el Ministeri de Sanitat en un comunicat, l’acord serà ratificat dimecres vinent al Consell Interterritorial del Sistema Nacional de Salut (CISNS). La principal novetat respecte a l’esborrany que s’anava a discutir en la reunió d’aquest dijous és l’eliminació, per falta de acord, de la recomanació que els estudiants universitaris que resideixin durant el curs acadèmic en una altra regió o país no puguin tornar al seu lloc de residència.\nEl text demana d’evitar "viatges no necesaris" i insta a les autonomies "no abaixar el nivell d’alerta" des de les dos setmanes prèvies a l’inici de Setmana Santa "encara que els indicadors siguin favorables" i "mantenir les mesures establertes en aquell moment".\nAixí, la mobilitat estaria limitada pel tancament perimetral de totes les comunitats autònomes, encara que amb les excepcions ja regulades per l’actual Estat d’Alarma, com el "retorn al lloc de residència habitual o familiar" o les causes de força major. Es recomana, al seu torn, que en els casos subjectes a aquestes excepcions es realitzi una PCR o test d’antigen abans del viatge o a l’arribada.\nD’altra banda, Sanitat i CCAA han optat per no celebrar esdeveniments massius "de qualsevol índole que impliquin aglomeració o concentració de persones". "Les cerimònies en espais tancats seguiran les normes d’aforament i altres mesures establertes segons el nivell d’alerta de cada comunitat autònoma", afirma el text.\nJuntament amb aquestes limitacions, es planteja una restricció d’aforament en reunions a un màxim de "4 persones" tant en interiors com a exteriors. Igualment, es desaconsella "expressament" la celebració de trobades socials als domicilis o en altres espais tancats amb no convivientes.\nA més, es considera "pertinent" fer una campanya institucional per evitar la relaxació de comportaments sota el nom 'No "salvem setmanes", salvem vides’. "Aquest esforç ha d’incloure la integració en les estratègies de comunicació d’elements dirigits a reduir l’impacte de la "fatiga pandèmica" en les mesures de control i plantejar els escenaris de risc previstos incloent l’esperança que aporten els bons resultats de les vacunes utilitzades per al control de l’epidèmia", rebla el text.\nEl pla de Setmana Santa limita les reunions a quatre persones


Notícies - L'Ateneu impulsa tastos de cerveses artesanes per donar-les a conèixer\nL'Ateneu impulsa tastos de cerveses artesanes per donar-les a conèixer\nLes impulsores de la iniciativa Susanna Giner i Àgatha Estera i el director de projectes de l'Ateneu, Toni Ramon\nel 12/gen/15 Núria Juanico Societat PDF\nL'Ateneu Santcugatenc acollirà un tast mensual de cerveses artesanes per donar-les a conèixer i fer difusió del valor nutricional d'aquestes begudes. La iniciativa, impulsada per les distribuïdores Beer Delux i 2D2Dspuma, comença divendres de la setmana vinent i aprofundirà en la producció catalana de les cerveses artesanes amb conferències de diverses empreses del país.\nLes distribuïdores Beer Delux i 2d2dspuma han escollit l'Ateneu per posar en marxa el cicle, ja que consideren que és un punt de referència de cursos gastronòmics a la ciutat. La iniciativa arrencarà el 23 de gener amb les productores Hort del Barret, QuerBeer i Piris Beer, que oferiran un tast de tres cerveses als assistents. D'aquesta manera, el cicle pretén acostar aquest sector gastronòmic a la ciutadania perquè en descobreixin tota la varietat, tal com ha dit Susanna Giner de la distribuidora 2D2Dspuma.\nTall incrustat: Susanna Giner\nL'experiència a Sant Cugat és en vins. Hem escollit les marques més interessants per portar-les a l'Ateneu.\nEls tasts tindran lloc cada tercer divendres de mes a dos quarts de vuit de la tarda i tenen un cost de 5 euros per als socis de l'Ateneu i de 8 euros per als no socis. De cara al segon trimestre, les distribuïdores també tenen previst organitzar un curs d'elaboració de cervesa artesana a l'Ateneu.\nL'Ateneu organitza també un cicle de tast de vins en col·laboració amb Vins Noé.\nWeb de Beer de Lux\nWeb de 2D2Dspuma


Ja tenim guanyadora del Concurs Infantil de Cartells de Carnestoltes 2020!:: Ajuntament d'Abrera\nDISSABTE, 17/04/2021 | 06:55 h\nJa tenim guanyadora del Concurs Infantil de Cartells de Carnestoltes 2020!\nLa Carla Cruz, alumna de quart de primària de l'Escola Francesc Platón i Sartí del nostre municipi, és la guanyadora del concus de Cartells de Carnestoltes 2020. El seu cartell serà emprat com a base del cartell oficial del Carnestoltes 2020. Enhorabona Carla!\nEl dissabte 22 de febrer celebrarem al nostre municipi la Gran Rua de Carnaval. Des de la Comissió de Carnestoltes i l'Ajuntament d'Abrera hem volgut un any més que les nostres nenes i nens participessin en el Concurs de Cartells de Carnaval 2020 per tenir un gran cartell per anunciar la festa més animada de l'any.\nEl jurat del concurs, format per la Comissió de Carnestoltes i els departaments de Cultura i Joventut del nostre Ajuntament, ha escollit el cartell dibuixat per la Carla Cruz com a guanyador entre les 20 obres participants.\nSi voleu veure tots els dibuixos que han participat en el concurs infantil de cartells de Carnestoltes no us perdeu l’exposició, que podreu visitar pròximament al vestíbul del Centre Polivalent (pl. Rebato, 1) a les tardes. Moltes gràcies a totes les nenes i nens que han participat en el concurs!\nPreneu nota de les activitats per celebrar el Carnaval d'enguany:\nCarnestoltes infantil: danses esborrajades!\nLa plaça de Pau Casals acollirà el divendres 21 de febrer a partir de les 16.30 h una festa de Carnestoltes infantil, amb animació i ball per a infants i públic familiar, on faran participar a tothom des del primer moment. Ens ho passarem d'allò més bé!\nParticipa al Concurs de Disfreses!\nT'agrada disfressar-te? I en grup o amb la família, amigues i amics? Si ja esteu preparant les vostres disfresses per la Gran Rua de Carnaval, que celebrarem el dissabte 22 de febrer apunteu-vos al Concurs de Disfresses. Des de l'Ajuntament d'Abrera convoquem un any més el concurs, amb la col·laboració de la Comissió de Carnestoltes.\nPodeu fer les vostres inscripcions pel Concurs de Disfresses 2020 fins al dimecres 19 de febrer en dues modalitats:\nVia online omplenant aquest document (feu clic aquí) i enviant-lo al mail cultura@abrera.cat. Posteriorment es confirmarà la inscripció i s’enviarà el dorsal corresponent.\nVia presencial a Serveis Socials (c. Major, 3, els dimarts i dimecres de 16 h a 19 h).\nLes inscripcions són gratuïts! Apunteu-vos!\nEl concurs enguany inclou les següents categories:\nLa primera: De 0 a 7 anys.\nUna segona: De 8 a 12 anys.\nLa tercera: De 13 anys en endavant.\nI la quarta categoria: Especial Comparses.\nLes modalitats individual/grup podran inscriure's en una de les tres categories. Les comparses s'inscriuran a la categoria 4a reservada per aquesta modalitat.\nEnguany comptarem amb diferents premis en les diferents categories que seran els següents:\n1a categoria: de 0 a 7 anys: Primer premi: val material lúdic-didàctic valorat en 95€; segon premi: val material lúdic-didàctic valorat en 85€; i tercer premi: val material lúdic-didàctic valorat en 65€.\n2a categoria: de 8 a 12 anys: Primer premi: 140€, segon premi: 100€ i tercer premi: 90€.\n3a categoria: de 13 anys en endavant: Primer premi: 200€, segon premi: 170€ i tercer premi: 140€.\n4a categoria especial Comparses: Premi a la Comparsa més animada: 150€ i premi a la Comparsa més original: 150€.\nEl Parc de Can Morral serà el punt de trobada i d'inici de la Gran Rua de Carnaval, a partir de les 16 hores, que organitzem des de l'Ajuntament d'Abrera amb la col·laboració de la Comissió de Carnestoltes. Indicarem als diferents grups i comparses la seva posició per tal d'establir un ordre. Uns dies abans, els i les participants rebran un llistat per correu electrònic.\nCom cada any, la rua farà un recorregut pel poble amenitzada per una xaranga i batucada. Al fnal, a les 17.30 h a la pl. de Pau Casals hi haurà l'espectacle "un Xic de Rock" per a grans i petits, i l'entrega dels premis del concurs.\nAquest any, per primer cop al nostre municipi, després de la Gran Rua de Carnestoltes podrem gaudir d'una Festa de Carnestoltes per a tots els públics amb música per a tots els gustos amb Big Tour i DJ Busquet al Gimnàs Municipal (Salvador Espriu,1) de les 23 h a les 4 h. Les entrades es van vendre el dissabte 8 de febrer al Centre Polivalent (pl. Rebato, 1) omplint l'aforament.\nCarnaval a Can Vilalba\nPel diumenge 23 de febrer, l'Associació de Veïns de Can Vilalba organitza una Festa de Carnestoltes, que tindrà lloc al Casal Social de Can Vilalba (Avda. Circumval·lació, 3) a partir de les 17 hores. Hi haurà desfilada de Carnestoltes, xocolatada, concurs de disfresses i lliurament de premis.\nEntre totes i tots, gaudirem del Carnaval!!\nDibuix guanyador del Concurs Infantil de Carnestoltes 2020. Autora: Carla Cruz


La Unió Europea aconsegueix un acord bilionari per a frenar la pandèmia\nPer primera vegada en la història, Europa s'endeutarà per a finançar la recuperació dels països membres amb un fons de 750.000 milions d'euros\nHabemus acord. Quatre dies de reunió i prop de 90 hores de negociacions han donat els seus fruits en el si de la Unió Europea. El Consell Europeu Extraordinari ha aprovat aquesta matinada un gran pacte bilionari per a la recuperació del continent després de la crisi social i financera causada per la pandèmia del coronavirus.\nProp de les 6 del matí, el president del Govern, Pedro Sánchez, ha comparegut davant els mitjans per a donar la notícia. “Europa havia d’arribar a un acord al juliol. I Europa ha arribat a un acord“, ha subratllat Sánchez.\n“Ha sigut una negociació difícil, en la qual portem immersos uns mesos extraordinàriament complicats. Europa s’enfrontava a un repte històric i ha sabut respondre amb un acord històric”, ha manifestat el cap de l’Executiu al final del Cim.\nEL PRIMER ENDEUTAMENT DE LA HISTÒRIA DE LA UE\nL’acord es compon en primer lloc de un gran Fons de Recuperació de 750.000 milions d’euros, cridat “Next Generation EU“. L’objectiu és mobilitzar una quantitat massiva de recursos públics perquè la recuperació siga el més ràpida possible. Una recuperació que ha de sostenir-se en tres pilars que permeten un creixement fort, equilibrat i sostenible. Aquests són: la transició digital, la transició ecològica i la formació d’estudiants i treballadors.\nDels 750.000 milions, 360.000 es dedicaran a préstecs i 390.000 a transferències que s’atorgaran segons l’impacte de la pandèmia. Per a aconseguir mobilitzar tots aqueixos recursos, la Comissió Europea s’endeutarà per primera vegada en la història. Es tracta d’un pas de gegant en la construcció europea, d’acord amb la magnitud de la crisi econòmica i social causada pel COVID-19.\n140.000 MILIONS PER A ESPANYA\nDurant la negociació, el Govern d’Espanya ha aconseguit obtenir 140.000 milions d’euros durant els pròxims sis anys. Això és més de l’11% del PIB del nostre país.\nL’aprovació dels fons de cohesió en els anys 90 va donar un impuls a la integració europea i va tenir un gran paper en el desenvolupament econòmic. “Si el fons de cohesió va suposar per a Espanya l’equivalent a uns 7.800 milions d’euros de llavors per a un període de sis anys, la qual cosa hem aprovat hui suposa quasi 73.000 milions d’euros per al nostre país: quasi 10 vegades més de la grandària d’aquells fons de cohesió, que tanta importància van tenir per al progrés i la prosperitat de tots els espanyols”, ha dit Sánchez.\nPLA NACIONAL D’INVERSIONS\nEl Mecanisme de Recuperació i Resiliència comptarà amb 672.500 milions d’euros. D’ells a Espanya li corresponen 59.000 milions d’euros. Gràcies al programa, es posarà en marxa un pla nacional de reformes i inversions. L’objectiu és fomentar el creixement i la transformació de l’economia. Això ajudarà la transició ecològica, transformació digital, educació o millora de la protecció social.\nD’altra banda, el programa ReactEU comptarà amb 47.500 milions dels quals a Espanya li corresponen 12.400 milions. Aquest nou programa és fonamental per a fer front a les conseqüències econòmiques i socials de la crisi.\nAPOSTA PEL DESENVOLUPAMENT RURAL\nEl pressupost per als pròxims set anys de la Unió Europea, aconseguirà 1 bilió, 74.000 milions. Es tracta d’una quantitat molt important i ambiciosa tenint en compte el nou context i que s’afig al Fons de Recuperació.\nQuant a la Política Agrícola Comuna, s’ha aconseguit que la dotació final s’eleve en quasi 2.000 milions d’euros per als pròxims set anys. Des del començament de les negociacions, el Govern ha defensat una dotació ambiciosa per a ajudar el sector agrícola. És per això que una part substancial del pla nacional de recuperació i resiliència es destinarà a desenvolupament rural.\n“UN DIA PER A RECORDAR EN LA HISTÒRIA DE LA UNIÓ”\n“Hui Europa senta les bases per a donar una resposta a la crisi que avui pateix Europa: la crisi del COVID. Però sense perdre de vista el demà, sense oblidar els canvis que ha d’abordar com la transició ecològica i digital”, ha assenyalat Sánchez.\n“Europa inicia el camí cap a un gran canvi. Una gran modernització. Prenem impuls per a situar a Europa a l’avantguarda de la revolució digital, verda i de cohesió social i territorial. Sense deixar a cap territori ni persona arrere. Lideratge i inclusió. Aquesta és la tasca a la qual estem dits els europeus. Un lideratge europeu que avui fa més mancada que mai en el món”, ha afegit el cap de l’Executiu.\nPer al president del Govern, “hui serà un dia per a recordar entre els capítols més assenyalats de la història de la Unió. Hui tots els europeus guanyem i la Unió Europea ix molt més forta”.


Juliol | 2016 | Blocveu\nFer teatre a la universitat?\n28 Juliol 2016 Catalunyablocveu\nDesconnectar, prendre consciència del cos i de la veu, millorar l’expressivitat, posar-se a la pell d’un altre per una estona, conèixer gent… el teatre és un clàssic de les activitats fora de l’aula! Molts alumnes formen part d’associacions que vetllen perquè el teatre no deixi d’estar present a la universitat. Si voleu provar de sortir a escena durant el curs vinent, només us heu de posar en contacte amb una de les associacions UB de teatre! Aquí les teniu:\nEl Grup de Teatre de Psicologia us espera al Campus Mundet!\nSi estudieu per la Zona Universitària, esteu molt a prop dels companys de BIOTEATRE i del Grup de Teatre SHAKESPIN, que tenen les seves seus a biologia i física, respectivament!\nSi feu classe pel centre de la ciutat, podeu apropar-vos a l’Edifici Històric a conèixer AulaScènica!\nVols millorar les teves capacitats de parlar en públic?\n27 Juliol 2016 Catalunyablocveu\nLes presentacions orals són part de la vida acadèmica, però parlar en públic o organitzar un discurs no sempre resulta senzill. Per sort, aquestes habilitats es poden entrenar! Si voleu millorar o posar en pràctica les vostres habilitats d’oratòria, o simplement accedir a un espai on debatre temes d’actualitat, no oblideu que l’Associació de Debat de la Universitat de Barcelona organitza activitats al llarg del curs acadèmic que poden ser del vostre interès, com cursos o sessions setmanals.\nPodeu buscar més informació sobre l’ADUB al seu web i al Facebook, o contactar amb ells a través del correu info@debatub.com\nT’agradaria fer castells el curs vinent?\n25 Juliol 2016 Catalunyablocveu\nL’estiu és un bon moment per plantejar-nos quines activitats volem fer el pròxim curs acadèmic, per això, des de l’Hotel d’Associacions, aquesta darrera setmana de juliol us recordarem alguna de les opcions que us ofereixen les associacions UB!\nLa vida al campus inclou una sèrie d’activitats organitzades pels estudiants a través de les associacions registrades a la universitat. Per exemple, si us ve de gust provar de fer castells, els Arreplegats us rebran amb els braços oberts el curs que ve a la Zona Universitària!\nNo oblideu que podeu consultar la llista d’associacions UB al Blocveu!\n13 Juliol 2016 Catalunyablocveu\nAtenció, associacions! El 25 de juliol finalitza el termini per declarar l’Impost de Societats corresponent al 2015, si l’exercici de la vostra associació es tanca en finalitzar desembre. Ja sabeu si teniu l’obligació de presentar-lo?\nEn aquesta nova notícia del seu web, Torre Jussana us facilita una explicació per saber si la vostra associació ha de declarar-lo i què fer en aquest cas.\nSi us queden dubtes, teniu diversos serveis d’assessorament gratuïts a la vostra disposició: podeu posar-vos en contacte amb Torre Jussana mitjançant el correu electrònic (tjussana@bcn.cat) o demanant cita (932 564 118); també podeu fer servir el servei d’assessoria del Centre de Recursos per a les Associacions Juvenils de Barcelona (CRAJ), omplint el següent formulari.\nHorari d’estiu de l’Hotel d’Associacions\n6 Juliol 2016 Catalunyablocveu Deixa un comentari


"MAITE ES MI PRINCESA"\nI que no es guapo això?. Tot un president del govern de les Illes Balears fent un "posado" amb la seva dona a una revista del "cuore". Encara em deman quin deu esser el motiu que va dur als periodistes de la Lectures a fer aquest reportatge...\nEl Govern i les ONGs acorden ampliar al 0,7% l'assignació de l'IRPF\nLa lluita contra la pobresa, l'ajuda a les persones en risc d'exclusió social i l'atenció a les persones depenents constituïxen els objectius prioritaris per al Govern i les ONGs. Les parts han acordat incloure per primera vegada als projectes...\nAixeca't contra la pobresa\nLa entrevista a n'Encarni...\nAqui tenim, la gran entrevista a n'Encarni, la super consellera de immigració... Volía només posar un fragment, però la veritat que no he sabut on retallar l'entrevista, per tant, no us la perdeu, no té gens de "desperdicio", jeje....\nEl passat dissabte dia 7, Joventuts Socialistes va presentar una de les seves reivindicacions que s'inclourà al programa electoral del PSIB-PSOE: el bitllet únic de transport. Amb aquest bitllet podràs viatjar des de qualsevol lloc de Mallorca, sense haver de...\nVENIU A LA FESTA DE JOVENTUTS SOCIALISTES!\nBAr sEs vOLteS, 21h jOvEnTuTs sOciALisTes - SoPaR FeSTa - pa amb oli + festa + vi + gent + festa + aigua + gent + festa + música amb dj's +...\nMatas i els seus "dobermans"\nLlegía aquests dies passats que Matas no pot controlar el seu sector d’extrema dreta dins el PP, ès a dir dins el seu propi partit. Resulta curiós que un mateix sigui incapaç de controlar-se, perquè Matas pertany a aquest sector radical...\nUna altre manifestació de la AVT que convoca el PP, i sinó recordau aquella entrevista de Federico Jiménez Losantos a Mariano Rajoy, que jo ja vaig penjar fa uns mesos aqui mateix: Federico Jiménez Losantos:...\nUn nefast conseller d'educació...\nHe copiat i aferrat aqui, una entrevista que li van fer a Francesc Fiol, Conseller d'Educació. Tant li fa gestionar Eduació com Agricultura, ell a cobrar cada més i s'ha acabat. No només "llama la tención" sinó que és una...\nSI A L'EDUCACIÓ PER LA CIUTADANÍA\nLa inclusió a la Llei Orgànica d'Educació d'un àrea denominada Educació per a la ciutadania i els Drets Humans ha provocat una espiral de reaccions, moltes d'elles procedents de la jerarquia eclesiàstica i d'entorns conservadors, en les...


Apartment Hrboki II Hrboki Croàcia - Ofertes d'hotels amb els MILLORS DESCOMPTES EN LÍNIA\nMés informació sobre Apartment Hrboki II\nDissenyat tant per oci com per negoci, Apartment Hrboki II està situat idealment a Hrboki; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Apartment Hrboki II, l'excelent servei i instal.lacions superiors faran de la vostra estada una experiència inoblidable. Wi-Fi gratuït en totes les habitacions, Zones públiques amb Wi-Fi, aparcament de cotxes, habitació familiar són només algunes de les comoditats que fan que Apartment Hrboki II sigui diferent dels altres hotels de la ciutat.\nTotes les instal.lacions per als clients, ofereixen comoditats destinades a assegurar tot el comfort possible. Durant el dia podeu gaudir de l'atmòsfera relaxant de piscina exterior, parc infantil. Amb una localització ideal i amb comoditats imbatibles, Apartment Hrboki II no troba competidors en cap categoria.


<i class="icon-especialidad" title="medico especialidad">Unitat de reproducció assistida\nReproducció Assistida - Quirónsalud Barcelona\nLa Dra. Montserrat Roca de Bes té una àmplia formació en Psicologia de la Salut. El seu principal interès és la salut de la dona en l’etapa reproductiva. Acumula una dilatada experiència en el camp de la Reproducció Assistida, buscant sempre reduir al màxim l’impacte emocional dels problemes reproductius i les seves conseqüències en els tractaments.\n- 1987: llicenciada en Psicologia en especialitat Clínica a la Universitat de Barcelona. Doctora en Psicologia per la Universitat de Barcelona: «Riscos psicosocials en els parts múltiples com a conseqüència dels tractaments de reproducció assistida».\n- 1987-1988: postgrau en Sexologia Clínica i Teràpia de Parella a la Universitat Ramon Llull.\n- 1999-2000: màster en Mediació Familiar a la Universitat Ramon Llull.\n- 2004-2009: recerca per a facultatius especialistes, Agència per a la Gestió del Coneixement i la Docència, Hospital Universitari Vall d’Hebron.\n- 2007: suficiència investigadora per la Universitat de Barcelona.\n- 2009: obtenció de l’especialitat de mediadora intrajudicial pel Departament de Justícia, Generalitat de Catalunya.\n- 1998-1999: Servei de Drogodependències SPOT de la Diputació de Barcelona.\n- 1999-2001: Centre d’Higiene i Salut Mental de Badalona.\n- 2001: mediadora familiar del Centre de Mediació Familiar del Departament de Justícia.\n- 2004-2009: psicòloga de la Unitat d’Esterilitat de l’Hospital Maternoinfantil Vall d’Hebron.\n- 2004-actualitat: responsable de Psicologia de la Unitat de Reproducció Assistida de l’Hospital Quirónsalud Barcelona.\n- 2006-2010: ponent en cursos de doctorat sobre reproducció assistida a l’Hospital Universitari Vall d’Hebron.\nraph"> - 2007-2009: professora del postgrau en Psicopatologia Clínica de la Universitat de Barcelona. Departament de Personalitat, Avaluació i Tractaments Psicològics.\n- 2007-actualitat: tutora de pràctiques de dos màsters oficials de Psicologia de la Universitat de Barcelona.\n- 2007: participació com a docent en diferents cursos i tallers sobre psicologia i medicina reproductiva.\n- 2012-actualitat: codirectora del màster de Psicologia de la Reproducció Humana Assistida de la Universitat de Barcelona i la Sociedad Española de Fertilidad.\n- Ponències per invitació en diversos congressos de medicina reproductiva. Nombroses comunicacions en reunions nacionals i internacionals.\n- Editora i coautora del primer Manual de Intervención Psicológica en Reproducción Asistida.\n- Ha escrit 10 capítols en llibres nacionals, i nombrosos articles en revistes nacionals i internacionals.\n- 2009-2010: codirectora del projecte EFESO, estudi clínic multicèntric nacional, Hospital Universitari Gregorio Marañón, Madrid.\n- 2003: membre numerària de la Sociedad Española de Fertilidad (SEF), afiliada a la International Federation Fertility Societies.\n- 2006: membre activa del Grupo de Interés de Psicología (GIP) de la SEF.\n- 2006: membre numerària de l’European Society of Human Reproduction and Embriology (ESHRE).\n- 2007: membre activa del Psychology and Counselling Group de l’ESHRE.\n- 2009: membre activa del Grupo de Trabajo de Preservación de la SEF.


El meu nom és Lourdes Ciuró i Buldó. Vaig néixer a Reus però actualment visc a Sabadell, al Vallès Occidental. Estic casada i tinc dos fills .\nSóc advocada de professió i de fet, fins l'any 2011 que vaig sortir escollida Diputada al Congrés per CiU, tenia el meu propi despatx on exercia com a advocada especialista en Dret Civil i de Família i també com a advocada mercantilista.\nSóc una apassionada de la meva professió i la vaig exercir en exclusiva des de 1994, any en que em vaig llicenciar en Dret a la Universitat Autònoma de Barcelona .\nL'any 2007 vaig ser elegida regidora de CiU a l'Ajuntament de Sabadell. El meu primer contacte amb la activitat política com a càrrec electe i fins el 2011, que vaig ser escollida Diputada al Congrés dels Diputats, va passar a formar part del meu dia a dia juntament amb la meva professió i per suposat, amb la meva família.\nLa política sempre m'ha agradat i va ser l'any 2003, que vaig fer-me militant de Convergència Democràtica de Catalunya a l'Agrupació Local de Sabadell. Va ser a partir del moment de fer-me militant i esdevenir membre del Comitè Executiu Local, que vaig començar a treballar més activament per Convergència i per la federació de CiU des del convenciment que ha estat i és la força política que més i millor representa la realitat sociològica, cultural i ideològica de la ciutadania de Catalunya.\nAvui que sóc diputada al Congrés a Madrid, ja no compatibilitzo la política amb la professió però gaudeixo cada dia de la meva activitat al servei del meu País treballant pel seu progrés social, treballant per a que el procés de transició nacional que lidera el President Mas culmini amb èxit i treballant per a que Convergència Democràtica de Catalunya i per extensió la federació de CIU, continuï essent la força política que més i millor representa la realitat sociològica, cultural i ideològica de la ciutadania de Catalunya.


Camp d'Aprenentatge es Pinaret: de desembre 2011\nPublicat per CAMP D'APRENENTATGE ES PINARET a 19:20 Cap comentari:\nEl segon grup de batxillerat també va fer el taller de reconeixement de plantes.\nDeprés van realitzar una pràctica d'elabobació de perfums amb essències de plantes aromàtiques.\nEspram que la visita hagi estat molt profitosa.\nPublicat per CAMP D'APRENENTATGE ES PINARET a 9:12 Cap comentari:\nEls fillets i filletes de primer han vingut a fer feina a l'hort des Pinaret.\nEsperam que us hagi agradat fer de pagesos.\nPublicat per CAMP D'APRENENTATGE ES PINARET a 22:51 Cap comentari:\nLa primera classe de segon de batxiller ha realitzat el taller de reconeixement de plantes.\nPer acabar hasn elaborat perfum de romaní a partir d'essència.\nEsperam que guardeu un bon record de la vista.\nPublicat per CAMP D'APRENENTATGE ES PINARET a 18:14 Cap comentari:\n15 i 16-12-2011\nEl primer dia, dijous, els esperàvem a l'estació d'autobusos i, mentre uns mestres deixaven les motxilles al Camp d'Aprenentatge, ells van fer el joc de descoberta de Ciutadella.\nEl divendres, després d'ajudar-nos a donar menjar als animals, van fer l'activitat "Feim pa i coques".\nPublicat per CAMP D'APRENENTATGE ES PINARET a 18:10 Cap comentari:\nLes dues classes de primer han vingut a recórrer la marina des Pinaret amb el taller "El bosc i jo".\nEsperam que us hagi agradat i hagueu après molt.\nPublicat per CAMP D'APRENENTATGE ES PINARET a 17:39 Cap comentari:\nLes dues classes de sisè han vingut a fer pa.\nEsperam que els panets hagin estat molt bons.\nPublicat per CAMP D'APRENENTATGE ES PINARET a 17:27 Cap comentari:\nLes dues classes de primer d'ESO han fet el taller de reconeixement de plantes.\nDesprés d'estar tot el matí a la garriga de pins i ullastres des Pinaret han anat a les cases a fer perfums amb essències de plantes aromàtiques.\nPublicat per CAMP D'APRENENTATGE ES PINARET a 14:29 Cap comentari:\nLes dues classes d'infantil 4 anys han vingut a fer l'activitat del bosc i jo.\nEsperam que us hagi agradat venir a passejar per la marina des Pinaret.\nPublicat per CAMP D'APRENENTATGE ES PINARET a 16:35 1 comentari:\nLes dues classes de cinquè han vingut a fer l'activitat del pa.\nCreim que els panets van ser molt bons per fer sa bereneta.\nPublicat per CAMP D'APRENENTATGE ES PINARET a 18:50 1 comentari:\nAlumnat del cicle formatiu de grau superior de guíes turístics han fet el recorregut de Santandria i es Castellar.\nEsperam que les informacions us serveixin per a la vostra feina.\n1 i 2-12-2011\nLa classe de terder ha fet una estada de dos dies as Pinaret.\nEl primer dia, dijous, el van dedicar a l'activitat de l'hort.\nEl segon dia han fet l'itinerari pes Pinaret. Han tingut sort perquè han vist funcionar la sínia amb l'egua que esteim ensenyant.\nEsperam que guardeu un bon record\nPublicat per CAMP D'APRENENTATGE ES PINARET a 16:44 1 comentari:


S’avança l’horari d’estiu del Pla Local de Cremes Agrícoles – Compromís per Gandia\n– Començarà a aplicar-se des de hui divendres, 1 de juny, i fins al 16 d’octubre de 2018, ambdós inclosos:\nA Marxuquera Alta, es podrà cremar els dilluns des del trencament de l’alba i fins a les 11 h del matí.\nA Marxuquera Baixa i la resta del terme es podrà cremar els dimarts, igualment des del trencament de l’alba i fins a les 11 h del matí.\n– Només es podran realitzar aquestes cremes quan el nivell de pre-emergència per risc d’incendis forestals, determinat per l’òrgan competent, siga 1.\n– Les directrius establides pel Pla Local de Cremes podrien quedar puntualment en suspens si la Conselleria decretara Alertes per Perill d’Incendis, i en aquest cas els Guardes Rurals informarien als afectats. Les alertes i el nivell de pre-emergència es poden consultar diàriament al telèfon 112 o a la web 112cv.com.\nXavier Ródenas, regidor d’Agricultura i Medi Natural de l’Ajuntament de Gandia, informa que al Diari Oficial de la Comunitat Valenciana del dia 16 de maig de 2017 (D.O.C.V. Núm. 8040) es va publicar la resolució de 12 de maig de 2017 de la Conselleria d’Agricultura, Medi Ambient, Canvi Climàtic i Desenvolupament Rural, Direcció General de Prevenció d’Incendis Forestals, segons la qual s’ampliava, de manera PERMANENT, el període d’aplicació de l’horari d’estiu dels Plans de Cremes Locals a la Comunitat Valenciana.\nAtenent a les especials condicions de perill d’incendis que els últims anys ve mostrant el mes de juny, unit a la sequera acumulada, i amb vista a aconseguir una major prevenció dels incendis forestals en les muntanyes i terrenys forestals de la Comunitat Valenciana, es va considerar convenient ampliar el període de restricció de cremes de forma permanent.\nAixí, l’horari d’estiu de cremes agrícoles del Pla Local de Cremes de Gandia començarà a aplicar-se des del 1 de juny i fins al 16 d’octubre de 2018, ambdós inclosos.\nTambé cal recordar que al Diari Oficial de la Comunitat Valenciana del dia 31 de gener de 2018 (D.O.C.V. Núm. 8224) es va publicar la resolució de 26 de gener de 2018 de la Conselleria d’Agricultura, Medi Ambient, Canvi Climàtic i Desenvolupament Rural, Direcció General de Prevenció d’Incendis Forestals, segons la qual només es podran realitzar aquestes cremes quan el nivell de pre-emergència per risc d’incendis forestals, determinat per l’òrgan competent, siga 1.\nCom és habitual, les directrius establides pel Pla Local de Cremes podrien quedar puntualment en suspens si la Conselleria decretara Alertes per Perill d’Incendis, i en aquest cas els Guardes Rurals informarien als afectats. Les alertes i el nivell de pre-emergència es poden consultar diàriament al telèfon 112 o a la web www.112cv.com.\n“Cal recordar que al 80% dels incendis forestals registrats en la Comunitat Valenciana està darrere la mà de l’home, ja que o bé van ser provocats o bé es van produir per negligències. L’Ajuntament de Gandia, per tant, fa una crida a la prudència als ciutadans i als agricultors, demanant el respecte a la normativa i el seguiment dels consells del Centre de Coordinació d’Emergències i de les autoritats locals”.\nArxivat en: General pla de cremes, pla local de cremes agrícoles\n← Visites guiades als refugis de la Guerra Civil durant juliol i agost\nEl 94% de les xiquetes/ts de 3 anys podran escolaritzar-se en el centre escolar de la seua primera elecció →